TRUE กอดคอ ADVANC-DTAC วิ่งคึก! ขานรับคสช.งัดม.44 ยืดชำระค่างวด 900MHz
TRUE กอดคอ ADVANC-DTAC วิ่งคึก! ขานรับคสช.งัดม.44 ยืดชำระค่างวด 900MHz
10 เม.ย. 2562

ผู้สื่อข่าวรายงานว่า ณ เวลา 10.01 น. ราคาหุ้น บริษัท ทรู คอร์ปอเรชั่น จำกัด (มหาชน) หรือ TRUE อยู่ที่ระดับ 5.15 บาท บวก 0.15 บาท หรือ 3% สูงสุดที่ระดับ 5.15 บาท ต่ำสุดที่ระดับ 5.05 บาท ด้วยมูลค่าการซื้อขาย 304.39 ล้านบาท
ส่วนราคาหุ้น บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC อยู่ที่ระดับ 188.50 บาท บวก 1 บาท หรือ 0.53% สูงสุดที่ระดับ 188.50 บาท ต่ำสุดที่ระดับ 188 บาท ด้วยมูลค่าการซื้อขาย 58.44 ล้านบาท
เช่นเดียวกับราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC อยู่ที่ระดับ 55 บาท บวก 0.25 บาท หรือ 0.46% สูงสุดที่ระดับ 55 บาท ต่ำสุดที่ระดับ 54.75 บาท ด้วยมูลค่าการซื้อขาย 23.52 ล้านบาท
โดยราคาหุ้น TRUE ADVANC และ DTAC ปรับตัวขึ้นแรงวันนี้ รับข่าวคณะรักษาความสงบแห่งชาติ (คสช.) เตรียมใช้อำนาจตามมาตรา 44 ออกคำสั่งช่วยเหลือผู้ให้บริการโทรศัพท์เคลื่อนที่ทั้ง 3 ราย ได้แก่ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC, บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC และ บริษัท ทรู คอร์ปอเรชั่น จำกัด (มหาชน) หรือ TRUE ในเร็ว ๆ นี้
ตามการรายงานข่าวก่อนหน้านี้ จับตา TRUE-ADVANC-DTAC วิ่งรับคสช.เคาะเปรี้ยง! “ม.44” ขยายค่างวด 900MHz-ทีวีก็เฮ!
ขณะที่ บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ว่า หากได้รับอนุมัติขยายการจ่ายค่างวดสุดท้ายออกไป 4 งวด คาดว่า TRUE ได้ประโยชน์สูงสุด โดยช่วยประหยัดดอกเบี้ยช่วงปี 2563-2566 ลงเฉลี่ย 1,000 ล้านบาท/ปี และสร้างราคาเป้าหมายส่วนเพิ่ม 0.30 บาท/หุ้น เป็น 8.10 บาท/หุ้น รองลงมาคือ DTAC คาดว่าช่วยประหยัดดอกเบี้ยช่วงปี 2565-2568 ลงเฉลี่ย 525 ล้านบาท/ปี และสร้างราคาเป้าหมายส่วนเพิ่ม 1.80 บาท/หุ้น เป็น 54.80 บาท/หุ้น